
ДО
ОБЩИНСКИ СЪВЕТ
ГР. БУРГАС
ДОКЛАДНА ЗАПИСКА

от Димитър Николов Николов
Кмет на  Община Бургас


ОТНОСНО: Прекратяване на съсобственост между Община Бургас и юридическо лице чрез продажба на общинските идеални части от УПИ Х-339 в кв.10 по действащия ПУП-ПРЗ на с.Брястовец, Община Бургас.


УВАЖАЕМИ  ОБЩИНСКИ  СЪВЕТНИЦИ,

Постъпило е заявление с вх. № 70-00-159/07.01.2025 г. от „П. Джей. Пропъртис“ ЕООД, със седалище и адрес на управление: гр.Бургас, ул.“Фердинандова“ №5, ет.4, ап.408, за прекратяване на съсобствеността в УПИ Х-339 в кв.10 по действащия ПУП-ПРЗ на с.Брястовец, Община Бургас, отразен като ПИ с ид.06776.501.339 по КК на населеното място.
Дружеството е собственик на 450/477 кв. м ид. части съгласно Нотариален акт №62, т.VІІ, рег.№6178, д.№1096/2005г., издаден от Нотариус гр.Бургас. 
Съгласно Акт №10564/23.01.2025г. за частна общинска собственост Община Бургас е собственик на 27/477 кв. м ид. части от УПИ Х-339, целият с площ 477 кв. м в кв.10 по ПУП-ПРЗ на с.Брястовец, Община Бургас, съответстващи на 27/469 кв. м идеални части от ПИ с идентификатор 06776.501.339 по КК на селото.
		Съсобствеността е възникнала по силата на действащия  ПУП на населеното място от 1986г., като към имота са придадени идеални части от улична регулация от югозапад. 
		Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот.			   
		Съсобственият имот не носи приходи на Община Бургас, а в същото време е данъчно задължена, поради което е целесъобразно прекратяване на съсобствеността чрез продажба дела на общината по пазарни цени.
Описаният имот е включен в Програмата за управление и разпореждане с общинската  собственост на Община Бургас за 2025 г., приета с решение по т.3 от Протокол №24/20.05.2025 г. на Общински съвет-Бургас.
	Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 1390 (хиляда триста и деветдесет) лева.
Данъчната оценка на общинската идеална  част от имота, предмет на продажба е 71,30 (седемдесет и един лв. и тридесет ст.) лв.
Eто защо, като взех предвид Протокол-решение от 24.06.2025 год. на  Комисията, назначена с моя Заповед № 3903/22.11.2024 г., което възприемам изцяло, в изпълнение на правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

                                                    Р Е Ш Е Н И Е:

[bookmark: _GoBack]Да се прекрати съсобствеността между Община Бургас и „П. Джей. Пропъртис“ ЕООД, ЕИК 102929378,  със седалище и адрес на управление: гр. Бургас, ул. “Фердинандова“ №5, ет.4, ап.408, представлявано от С. Д. П. – управител, чрез продажба на общинските идеални части в недвижим имот, актуван с Акт № 10564/23.01.2025г. за частна общинска собственост, представляващ 27/477 (двадесет и седем от четиристотин седемдесет и седем)  кв. м идеални части от УПИ Х-339 (десет римско за имот пл. номер триста тридесет и девет), целият с площ 477 (четиристотин седемдесет и седем) кв. м, отреден "За жилищно строителство" в кв.10  (десет) по ПУП-ПРЗ на с.Брястовец, Община Бургас, при граници на целия имот: Север - УПИ ХІ, Изток- УПИ ІХ, Юг и Запад-улици, съответстващи на 27/469 (двадесет и седем от четиристотин шестдесет и девет) кв. м от ПИ с идентификатор 06776.501.339 (нула шест седем седем шест точка пет нула едно точка три три девет) с площ 469 (четиристотин шестдесет и девет) кв. м по КККР на с.Брястовец, Община Бургас, при съседи: имоти с идентификатори: 06776.501.674, 06776.501.30 и 06776.501.31, за сума в размер на 1390 (хиляда триста и деветдесет) лв., без ДДС.

Приложения: Заявление вх.№ 70-00-159/07.01.2025 г., Нотариален акт №62, т.VІІ, рег.№6178, д.№1096/2005г., издаден от Нотариус гр.Бургас, Акт №10564/23.01.2025 г. за частна общинска собственост, Скица, издадена от СГКК – Бургас, Удостоверение рег.№94-01-38911/1/23.12.2024г. и комбинирана скица по ПУП-ПРЗ, издадени от дирекция УТ при Община Бургас, Експертна оценка от лицензиран оценител, Удостоверение за данъчна оценка и Протокол от 24.06.2025 г. на комисия, назначена със Заповед № Заповед № 3903/22.11.2024 г.


ДИМИТЪР НИКОЛОВ
Кмет на Община Бургас 

